CELEX: 32022D0796
Language: ro
Date: 2022-05-12 00:00:00
Title: Decizia (UE) 2022/796 a Comisiei din 12 mai 2022 de aprobare, în numele Uniunii Europene, a unei modificări a anexei XVIII la Acordul de asociere între Uniunea Europeană și statele sale membre, pe de o parte, și America Centrală, pe de altă parte

20.5.2022   
               
               
                  RO
               
               
                  Jurnalul Oficial al Uniunii Europene
               
               
                  L 141/111
               
            
         DECIZIA (UE) 2022/796 A COMISIEI
         din 12 mai 2022
         de aprobare, în numele Uniunii Europene, a unei modificări a anexei XVIII la Acordul de asociere între Uniunea Europeană și statele sale membre, pe de o parte, și America Centrală, pe de altă parte
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Decizia 2012/734/UE a Consiliului din 25 iunie 2012 privind semnarea, în numele Uniunii Europene, a Acordului de instituire a unei asocieri între Uniunea Europeană și statele membre ale acesteia, pe de o parte, și America Centrală, pe de altă parte, precum și aplicarea provizorie a părții IV din acord referitoare la comerț (1), în special articolul 4,
         întrucât:
         
                     (1)
                  
                  
                     Intrarea în vigoare a Acordului de asociere dintre Uniunea Europeană și statele membre ale acesteia, pe de o parte, și America Centrală, pe de altă parte (denumit în continuare „acordul”) este în curs de desfășurare.
                  
               
                     (2)
                  
                  
                     Cu toate acestea, articolul 353 alineatul (4) din acord prevede aplicarea cu titlu provizoriu a părții IV din acord referitoare la comerț. În consecință, partea IV din acord se aplică cu titlu provizoriu de la 1 august 2013 în ceea ce privește Honduras, Nicaragua și Panama, de la 1 octombrie 2013 în ceea ce privește Costa Rica și El Salvador și de la 1 decembrie 2013 în ceea ce privește Guatemala.
                  
               
                     (3)
                  
                  
                     Articolul 247 din acord prevede posibilitatea de a adăuga noi indicații geografice în anexa XVIII („Indicații geografice protejate”) la acord după încheierea procedurii de opoziție și după ce au fost examinate cu succes de către autoritățile naționale sau regionale competente, în conformitate cu normele și procedurile relevante pentru Consiliul de asociere.
                  
               
                     (4)
                  
                  
                     Costa Rica a prezentat Uniunii o cerere de adăugare a unei noi indicații geografice în partea B din anexa XVIII la acord. Uniunea a finalizat procedura de opoziție și examinarea acestei noi indicații geografice.
                  
               
                     (5)
                  
                  
                     El Salvador a prezentat Uniunii o cerere de adăugare a zece noi indicații geografice în partea B din anexa XVIII la acord. Uniunea a finalizat procedura de opoziție și examinarea acestor noi indicații geografice.
                  
               
                     (6)
                  
                  
                     În temeiul articolului 6 din acord, Consiliul de asociere instituit în temeiul articolului 4 din acord are competența de a modifica lista indicațiilor geografice care figurează în anexa XVIII la acord.
                  
               
                     (7)
                  
                  
                     Articolul 274 din acord instituie un subcomitet pentru proprietatea intelectuală, care poate recomanda, spre aprobare de către Consiliul de asociere, modificări ale listei indicațiilor geografice prevăzute în anexa XVIII la acord.
                  
               
                     (8)
                  
                  
                     La 13 iunie 2022, Subcomitetul pentru proprietatea intelectuală a evaluat informațiile referitoare la indicația geografică suplimentară prezentată de Costa Rica și El Salvador și a recomandat Consiliului de asociere să modifice partea B din anexa XVIII la acord în consecință.
                  
               
                     (9)
                  
                  
                     Prin urmare, partea B din anexa XVIII la acord trebuie modificată în consecință, iar modificările trebuie aprobate în numele Uniunii,
                  
               DECIDE:
         
            Articolul 1
            Se aprobă, în numele Uniunii, modificările aduse părții B din anexa XVIII la acord, prevăzute în proiectul de decizie a Consiliului de asociere.
            Proiectul de decizie a Consiliului de asociere se anexează la prezenta decizie.
         
         
            Articolul 2
            Reprezentantul Uniunii în cadrul Consiliului de asociere este autorizat să aprobe decizia Consiliului de asociere în numele Uniunii.
         
         
            Articolul 3
            Prezenta decizie se publică în Jurnalul Oficial al Uniunii Europene.
            După adoptarea sa, decizia Consiliului de asociere se publică în Jurnalul Oficial al Uniunii Europene.
         
         
            Adoptată la Bruxelles, 12 mai 2022.
            
               
                  Pentru Comisie
               
               Janusz WOJCIECHOWSKI
               
                  Membru al Comisiei
               
            
         
         
            (1)  JO L 346, 15.12.2012, p. 1.
      
      
         
            ANEXĂ
            
               
                  PROIECT DE DECIZIE NR. […]/2022 A CONSILIULUI DE ASOCIERE UE-AMERICA CENTRALĂ
                  privind modificarea anexei XVIII („Indicații geografice protejate”) la Acordul de instituire a unei asocieri între Uniunea Europeană și statele membre ale acesteia, pe de o parte, și America Centrală, pe de altă parte
                  CONSILIUL DE ASOCIERE UE-AMERICA CENTRALĂ,
                  având în vedere Acordul de instituire a unei asocieri între Uniunea Europeană și statele membre ale acesteia, pe de o parte, și America Centrală, pe de altă parte, în special articolul 247,
                  întrucât:
                  
                              (1)
                           
                           
                              Acordul de instituire a unei asocieri între Uniunea Europeană și statele membre ale acesteia, pe de o parte, și America Centrală, pe de altă parte (denumit în continuare „acordul”) (1) se aplică cu titlu provizoriu de la 1 august 2013 în ceea ce privește Honduras, Nicaragua și Panama, de la 1 octombrie 2013 în ceea ce privește Costa Rica și El Salvador și de la 1 decembrie 2013 în ceea ce privește Guatemala.
                           
                        
                              (2)
                           
                           
                              Articolul 247 din acord prevede posibilitatea de a adăuga noi indicații geografice în anexa XVIII („Indicații geografice protejate”) la acord după încheierea procedurii de opoziție și după ce au fost examinate cu succes de către autoritățile naționale sau regionale competente, în conformitate cu normele și procedurile relevante pentru Consiliul de asociere.
                           
                        
                              (3)
                           
                           
                              La 2 iulie 2020, Costa Rica a prezentat Uniunii cererea sa de a adăuga o nouă indicație geografică în anexa XVIII (Indicații geografice protejate) la acord, în temeiul articolului 247 din acord. Uniunea a finalizat examinarea și procedura de opoziție, publicată la 6 decembrie 2021 (2), a noii indicații geografice prezentate de Costa Rica.
                           
                        
                              (4)
                           
                           
                              La 7 iunie 2021, El Salvador a prezentat Uniunii cererea sa de a adăuga zece noi indicații geografice în anexa XVIII (Indicații geografice protejate) la acord, în temeiul articolului 247 din acord. Uniunea a finalizat examinarea și procedura de opoziție, publicată la 28 decembrie 2021 (3), a noilor indicații geografice prezentate de El Salvador.
                           
                        
                              (5)
                           
                           
                              La 13 iunie 2022, în temeiul articolului 274 alineatul (2) din acord, Subcomitetul pentru proprietatea intelectuală, în cadrul unei reuniuni comune între UE și părțile din America Centrală, a concluzionat, în urma evaluării prealabile a informațiilor furnizate în legătură cu noile indicații geografice din Costa Rica și El Salvador, să recomande Consiliului de asociere modificarea anexei XVIII la acord în consecință.
                           
                        
                              (6)
                           
                           
                              Consiliul de asociere are competența de a lua decizia de comun acord, în conformitate cu articolul 11 din regulamentul său de procedură.
                           
                        
                              (7)
                           
                           
                              Prin urmare, anexa XVIII la acord trebuie să fie modificată în conformitate cu prezenta decizie,
                           
                        DECIDE:
                  
                     Articolul 1
                     Rubricile din anexa la prezenta decizie se adaugă în tabelul din partea B a anexei XVIII „Indicații geografice protejate” la acord, astfel cum a fost stabilit prin Decizia nr. 5/2014 a Consiliului de asociere UE-America Centrală (4).
                  
                  
                     Articolul 2
                     Prezenta decizie, întocmită în două exemplare, este semnată de reprezentanții Consiliului de asociere UE-America Centrală autorizați să acționeze în numele părților în scopul modificării acordului.
                     Prezenta decizie produce efecte începând cu data ultimei semnături.
                     Prezenta decizie intră în vigoare la data adoptării.
                  
                  
                     Adoptată la
                     
                        
                           Pentru Comitetul pentru comerț
                        
                        
                           Șeful delegației UE
                        
                     
                     
                        
                           Șeful delegației pentru America Centrală
                        
                     
                  
               
            
            
               (1)  JO L 346, 15.12.2012, p. 3.
            
               (2)  NOTĂ DE INFORMARE – CONSULTARE PUBLICĂ Indicații geografice din Costa Rica ce urmează să fie protejate ca indicații geografice în Uniunea Europeană (JO C 489, 6.12.2021, p. 10).
            
               (3)  AVIZ INFORMATIV – CONSULTARE PUBLICĂ Indicații geografice din El Salvador care urmează a fi protejate ca indicații geografice în Uniunea Europeană (JO C 522, 28.12.2021, p. 20) și Rectificare la AVIZ INFORMATIV – CONSULTARE PUBLICĂ Indicații geografice din El Salvador care urmează a fi protejate ca indicații geografice în Uniunea Europeană (JO C 30, 20.1.2022, p. 2).
            
               (4)  Decizia nr. 5/2014 a Consiliului de asociere UE-America Centrală din 7 noiembrie 2014 privind indicațiile geografice care trebuie incluse în anexa XVIII la acord (JO L 196, 24.7.2015, p. 59).
         
      
      
         
            ANEXĂ
            
                        Țara
                     
                     
                        Nume
                     
                     
                        Produse
                     
                  
                        Costa Rica
                     
                     
                        Tarrazú
                     
                     
                        Cafea
                     
                  
                        El Salvador
                     
                     
                        Café Alotepec
                     
                     
                        Cafea
                     
                  
                        El Salvador
                     
                     
                        Café Bálsamo Quezaltepec
                     
                     
                        Cafea
                     
                  
                        El Salvador
                     
                     
                        Café Cacahuatique
                     
                     
                        Cafea
                     
                  
                        El Salvador
                     
                     
                        Café Chichontepec
                     
                     
                        Cafea
                     
                  
                        El Salvador
                     
                     
                        Café Tecapa Chinameca
                     
                     
                        Cafea
                     
                  
                        El Salvador
                     
                     
                        Camarón Bahía de Jiquilisco
                     
                     
                        Creveți
                     
                  
                        El Salvador
                     
                     
                        Chaparro
                     
                     
                        Băutură spirtoasă distilată pe bază de cereale
                     
                  
                        El Salvador
                     
                     
                        Jocote Barón Rojo San Lorenzo
                     
                     
                        Fructe proaspete
                     
                  
                        El Salvador
                     
                     
                        Loroco San Lorenzo
                     
                     
                        Legume proaspete
                     
                  
                        El Salvador
                     
                     
                        Pupusa de Arroz de Olocuilta
                     
                     
                        Lipie cu crustă groasă (tortilla) din orez